El 2014, després que el president d'Ucraïna, Víktor Ianukòvitx, fugís com a resultat d'una revolució, Putin va sol·licitar i va rebre l'autorització del parlament rus per desplegar tropes russes a Ucraïna, cosa que va conduir a la presa de Crimea. Després d'un referèndum a Crimea en què la gran majoria dels votants es va mostrar a favor de la separació d'Ucraïna,l'executiu rus va anunciar l'adhesió de Crimea a Rússia, tot i que aquest i el referèndum que l'havia precedit no van ser acceptats internacionalment.L'annexió de Crimea va provocar sancions per part dels països occidentals, després de la qual cosa el govern rus va respondre amb contra-sancions contra diversos països.